Vyhodnotenie pripomienkového konania

Spôsob pripomienkového konania:	bežný	
Zoznam oslovených subjektov:	Ministerstvo výstavby a regionálneho rozvoja SR
Ministerstvo kultúry SR
Ministerstvo hospodárstva SR
Ministerstvo školstva SR
Ministerstvo práce, sociálnych vecí a rodiny SR
Ministerstvo životného prostredia SR
Ministerstvo financií SR
Ministerstvo zdravotníctva SR
Ministerstvo spravodlivosti SR
Ministerstvo pôdohospodárstva SR
Ministerstvo vnútra SR
Ministerstvo obrany SR
Ministerstvo pre správu a privatizáciu národného majetku SR
Ministerstvo dopravy, pôšt a telekomunikácií SR
Úrad vlády SR
Národný bezpečnostný úrad
Správa štátnych hmotných rezerv SR	
Počet oslovených subjektov:	17	
Zaslali do stanoveného termínu:	17	
Zaslali po termíne:	-	
Vôbec nezaslali:	-	
Subjekty, ktoré nemali pripomienky:	9	
		
Počet vznesených pripomienok:	27	
Počet akceptovaných:	25	
Počet neakceptovaných, z toho počet zásadných - ktoré subjekty:	2	
		
Rozporové konanie (s kým, kedy, na akej úrovni, s akým výsledkom):	-	
Počet odstránených pripomienok:	-	
Počet neodstránených pripomienok:	-	

Rezort	Pripomienka	Typ	Vyh.	Spôsob vyhodnotenia	
Ministerstvo hospodárstva SR	časť 3. Otázky zdrojov - ods. 119. -  vypustiť v druhej vete časť „... a na vytvorenie podmienok pre štandardizáciu obrnenej techniky a vozidiel na normy NATO...“.	O	A	text vypustený	
	časť 3. Otázky zdrojov – ods. 123. - upraviť cieľ b) tak, že na konci vety slová „zbrojnej výroby“ nahradiť spojením „vyzbrojovania a logistického zabezpečenia“.	O	A	text upravený	
	tabuľková časť 1.4. Oblasť civilného núdzového plánovania – pri úlohe „Overovanie prepojenia informačného systému pri riešení nevojnových stavov v rámci CNP s obdobnými IS v rámci NATO a zapracovanie výmenných štandardov na podporu rozhodovacích procesov orgánov krízového riadenia“ v stĺpci „Zodpovedá“ vypustiť SŠHR SR, nakoľko sa jedná o úlohu rezortu hospodárstva ako koordinátora hospodárskej mobilizácie (predmetný informačný systém je špecifický IS hospodárskej mobilizácie) a SŠHR sa na plnení úlohy podieľa rovnako ako všetky ostatné rezorty a ÚOŠS, na ktorých je tento IS plošne implementovaný.	O	A	text vypustený	
	tabuľková časť 4. Bezpečnostné otázky – vypustiť finančnú čiastku 10 mil. Sk za MH SR.	O	A	text vypustený	
Ministerstvo dopravy, pôšt a telekomunikácií SR	tabuľková časť 4. Bezpečnostné otázky - opraviť sumu 700.000,- Sk uvedenú pre MDPT SR na sumu 400.000,-Sk.	O	A	text opravený	
	tabuľková časť 2. Obranné a vojenské otázky  - doplniť úlohy:
- výstavba železničných rámp 	    30,0 mil. Sk
- údržba určených železničných rámp 13,0 mil. Sk
- projekt preferenčného spojenia 	      2,5 mil. Sk
   Celkom:   			    45,5 mil. Sk
Tieto úlohy vyplývajú z Dlhodobého plánu rozvoja obrannej infraštruktúry na roky 2003 – 2008 aj s finančnými prostriedkami, pretože z rozpočtu MDPT SR na rok 2003 tieto úlohy nebudú môcť byť splnené	O	C	Podľa vyjadrenia MO SR Dlhodobý plán rozvoja obranne jinfraštruktúry 2003-2008 v roku 2003 nepočíta s Projektom preferenčného spojenia.	
Ministerstvo vnútra SR	tabuľková časť 1.4. Civilné núdzové plánovanie – doplniť úlohu: Didaktická technika určená na prípravu odborníkov s dôrazom na riadiacich pracovníkov v oblasti CNP na miestnej, okresnej, krajskej a celoštátnej úrovni.	O	A	text doplnený	
	časť 1. Politické a ekonomické otázky ods. 67 (pôvodný ods.68) –uvedené názvy zákonov, upraviť nasledovne: Ústavný zákon o bezpečnosti štátu v čase vojny, vojnového stavu, výnimočného stavu a núdzového stavu Zákon o riadení štátu v krízových situáciách mimo času vojny a vojnového stavu Zákon o brannej povinnosti.	O	A	text upravený	
Národný bezpečnostný úrad	časť 5. Bezpečnostné otázky –vzhľadom na skutočnosť, že novela zákona č. 241/2002 Z. z. o ochrane utajovaných skutočností nebola schválená vypustiť ods. 125 a doplniť ods. 128 (pôvodný ods. 124) o príslušnú informáciu. 	O	A	text upravený podľa pripomienky	
	časť 5. Bezpečnostné otázky – ods. 129 – vypustiť Použité formulácie nevystihujú podstatu problému a nie sú podložené oficiálnymi dokumentmi.	O	A	text vypustený	
	časť 5. Bezpečnostné otázky – ods. 133 (pôvodný ods. 131) – nahradiť súčasným znením.	O	A	text nahradený	
Správa štátnych hmotných rezerv SR	časť 1. Politické a ekonomické otázky –ods. 72 - zmeniť znenie prvej vety: „V roku 2002 sa na Slovensku konštituuje systém civilného núdzového plánovania ...“	O	A	text zmenený	
	časť 1. Politické a ekonomické otázky –ods. 74, písm. b) vypustiť, nakoľko tento bod je duplicitný s bodom  74, písm. h) (pôvodne písm. i), ktorý rieši túto oblasť komplexne	O	A	text vypustený	
	časť 1. Politické a ekonomické otázky –ods. 74, písm. h) (pôvodne písm. i), text upraviť: „Zabezpečiť efektívne fungovanie civilného núdzového plánovania aplikáciou opatrení vyplývajúcich z relevantných ustanovení právnych noriem v oblasti bezpečnosti štátu“	O	A	text upravený	
	časť 3. Otázky zdrojov –ods. 117, druhá veta - doplniť znenie vety: „...na úrovni roku 2002, ktoré je však nedostatočné z pohľadu činností viacerých rezortov zabezpečujúcich úlohy prístupového procesu SR do NATO.“	O	N	Toto konštatovanie nepredstavuje konsenzuálne stanovisko všetkých zainteresovaných rezortov.	
	časť 3. Otázky zdrojov –ods. 121 - upraviť prvú vetu: „V oblasti plánovania a racionálneho využívania zdrojov Slovenskej republiky na zabezpečenie potrieb obyvateľstva, ozbrojených síl a ozbrojených bezpečnostných zborov počas krízovej situácie  bolo prínosom prijatie zákona o...“	O	A	text upravený	
	tabuľková časť 1.4. Oblasť civilného núdzového plánovania – cieľ 74.k) - upraviť znenie: „Reštrukturalizácia ŠHR v zmysle požiadaviek CNP a spolupráca s NATO v predmetnej oblasti“	O	A	text upravený	
Ministerstvo kultúry SR	časť 1. Politické a ekonomické otázky –ods. 20 - navrhujeme zmeniť formuláciu z ktorej vyplýva, že vláda SR venuje neustálu pozornosť  ...  zárukám štátu pri sociálnej a etnickej emancipácii rómskej menšiny, pretože záruky štátu vo vzťahu k pojmu emancipácia v sociálnej a etnickej oblasti sú spochybniteľné a je ťažké identifikovať a vyhodnotiť konkrétnosť ich výsledkov.	O	A	slovné spojenie „záruky štátu“ vypustené	
	časť 1. Politické a ekonomické otázky –ods. 35 – doplniť: „SR je pripravená v tejto otázke presadzovať riešenia, ktoré budú akceptovať stanovisko Benátskej komisie, ktoré prijala za východisko aj EÚ.“	O	A	text doplnený	
Ministerstvo spravodlivosti SR	časť 1. Politické a ekonomické otázky –ods. 16 –uvedené percentuálne čísla rastu korupcie vypustiť, pretože sa neuvádza, z čoho sú odvodené. 	O	N	v texte boli využité údaje z informačných zdrojov Centrálnej koordinačnej jednotky boja proti korupcii Úradu vlády SR	
	časť 1. Politické a ekonomické otázky –ods. 47 - doplniť slová: „a možnosti zhabať vec, ak okolnosti prípadu odôvodňujú predpoklad, že by mohla byť zdrojom financovania terorizmu“.	O	A	text doplnený	
	tabuľková časť 1.1. Oblasť zahranično-bezpečnostnej politiky – vypustiť úlohu: „vytváranie inštitúcie ombudsmana“, pretože úloha už bola splnená.	O	A	text upravený	
Slovenská informačná služba	časť 1. Politické a ekonomické otázky –ods. 45 – doplniť: SR sa intenzívne zapája do medzinárodnej spolupráce a výmeny spravodajských informácií v tejto oblasti so spravodajskými službami členských a kandidátskych krajín aliancie.	O	A	text doplnený	
	časť 1. Politické a ekonomické otázky –ods. 47 – doplniť: SR bude naďalej venovať zvýšenú pozornosť postupnému skvalitňovaniu legislatívnych, organizačných a materiálno-technických podmienok na spravodajské odhaľovanie teroristických hrozieb, finančných tokov a štruktúr teroristických organizácií.	O	A	text doplnený	
	časť 1. Politické a ekonomické otázky –ods. 52 – vypustiť, pretože predmetné ciele nemožno splniť v stanovenom termíne.	O	A	text upravený	
	časť 5. Právne otázky –ods. 125 – vypustiť, pretože predmetné ciele nemožno splniť v stanovenom termíne.	O	C	text bol nahradený aktualizovanou informáciou (viď ods. 127)	
	tabuľková časť 4. Bezpečnostné otázky – zmeniť znenie úlohy „proces certifikácie MZP a TZP“ na „proces certifikácie TP a ŠOI“	O	A	text upravený	

Do materiálu “Návrh Ročného národného programu prípravy SR na členstvo v NATO na rok 2003 (RNP PRENAME 2003) boli zapracované aj ďalšie pripomienky jazykového, formálneho a formulačného charakteru.

Vysvetlivky k skratkám v tabuľke:	
Z - zásadná	
O - obyčajná	
A - akceptovaná	
C - čiastočne akceptovaná	
N - neakceptovaná